Pulang Basamo Rirayo Rang Luak Nan TuoPenulis : Puti Reno Raudha Thaib - Ketua Umum Bundo Kanduang Sumbar
Rirayo tahun ko yo sabana rami di kampuang, sahinggo jalan-jalan banyak nan sandek. Babagai plat oto nan ado di nagara awak ko ado baputa jo bajalan di kampuang awak. Sabana mariah, urang rantau baduyun-duyun pulang kampuang, ado nan pulang jo motor ado nan jo oto, ado pulo nan jo kapa tabang.
Tradisi pulang basamo rami-rami ko hanyo ado di nagari awak ko, dunsanak-dunsanak awak nan dari rantau tu indak sakadar pulang malapehan taragak jo dunsanak-dunsanak nan tingga dikampuang, tapi ado pulo niek jo tujuan untuak mambangun kampuang basamo-samo. Acara pulang basamo nan sakali ko iyo agak balain jo pulang basamo pado taun-taun sabalun ko. Taun ko pulang basamo tu bagabuang antaro urang rantau sa Nusantara antaro lain dari Aceh, Medan, Kepri, Riau, Jambi, Bengkulu, Jabotetabek, Jabar, Jawa Tengah, Bali, sarato Kupang, rombongan urang rantau ko disambuik dek pak bupati jo masyarakaik Luak Nan Tuo jo caro adat awak panuah jo kakaluargaan.
“Urang awak ko sangaik suko pulang kampuang?. yo Niek”. Aisyah batanyo ka Niek Reno diiyoan pulo dek Puti jo Fathir.
“Iyo itulah dek kalian salah satu kaunikan urang awak, kabara jauh nyo pai marantau nan kampuang indak panah dilupokannyo dek karano ikatan batinnyo jo kampuang sangaik arek. Akibaiknyo anyo baniek untuak pulang kampuang, paliang indak sakali sataun, tarutamo saat rirayo Idul Fitriko. Baa areknyo ikatan urang Minangkabau tu jo kampuangnyo banyak, mamangan adat jo papatah mangatoan: Satinggi-tinggi tabang bangau, balieknyo ka kubangan juo. Karatau madang daulu, babuah babungo balun, marantau bujang daulu di rumah paguno balun “. Nan bisa manggandiang urang Minangkabau ko jo marantau adolah urang Cino. Mako dalam parantauan tu ado nan disabuik jo marantau Cino. Dima-dima di dunia ko ado urang Minangkabau marantau. Anyo salalu ingek jo kampuangnyo”. Niek Reno mancaritoan ka cucunyo baa urang awak tu marantau.
“Apo mukasuiknyo marantau Cino tu Niek?. Puti batanyo ka Ninieknyo.
“Aratinyo urang nan marantau lah manjadi panduduak tatap atau manatap di parantauan tu, nyo lah jarang bahkan ado nan indak pulang-pulang lai, tapi nan kirimannyo lai ado. Disampiang itu ado pulo nan disabuik jo marantau pipik. Mukasuiknyo inyo maninggaan kampuang sabanta-sabanta, bantuak buruang pipik jo sarangnyo. Niek Reno manjalehan tantang marantau nyo urang awak.
“Oh baitu yo Niek”. Aisyah maiyoan apo nan dikecekan Niek Reno.
“Kapatang Niniek pai manghadiri acara jo dunsanak-dunsanak nan pulang dari rantau tu. Sangaik sanang hati Niniek mancaliek baa kaakraban urang rantau jo urang nan di kampuang. Bacarito jo babincang tantang baa awak basamo-samo mambangun kampuang awak dalam sagalo bidang. Urang rantau mambao pitinyo pulang untuak mambangun kampuangnyo sarato mambuka paluang untuak bakarajo ka anak kamanakan awak, sakaligus mamparancak kampuang awak. Niniek badoa samoga sagalo nan dibincang jo nan dirancanakan tu dimudahkan jalannyo dek Allah SWT. Amin.
“Nampak dek Aisyah Niek, jo pulangnyo urang rantau juo mampangaruhi pandapetan urang kampuang dek karano urang rantau banyak pulo nan mambali oleh-oleh untuak dibao ka rantau. Sudah tu wang parkir kandaraan nan datang dari rantau ditampek objek wisata nan dilunjungi juo banyak”. Aisyah mangamukoan pandangannyo.
“Iyo Aisyah, Niniek dapek kaba dari etek Eti nan bakarajo di Istano Basa salamo lebaran ko urang nan mamakai pakaian adat untuak bakodak hampie saribu urang satiok arinyo. Iyo bana manggarik ekonomi rakyaik di kampuang awak. Tapi ado pulo masalah nan paralu dicarian jalannyo tantangan jalur lalulinteh kandaraan nan sangaik banyak tu, sahinggo banyak jalan nan tasumbek. Harapan awak mudah-mudahan dari taun ka taun akan samakin rancak jo elok amin”. (*)
Netizen lebih Suka Film Marvel daripada DC ComicsPenulis : JPNN
Film karya Marvel rupanya menjadi paling favorit bagi netizen. Hal itu terlihat dari perbincangan
Yassmin Abdel-Magied: Penulis dan Pendobrak Sentimen Anti-MuslimPenulis : Donny Syofyan - Dosen Sastra Inggris FIB Unand dan Mahasiswa Program Doktor Universitas Deakin, Australia
Muslim di Australia hari-hari ini menghadapi tekanan keras. Ini bukan saja dikarenakan terkait de
Ajarkan AkuPenulis :
Ajarkan Aku
Oleh Tesa Darma
Ajarkan aku berpuisi
Ag
Eboh Se MahPenulis : Hari ko, Barinam sadang duduk di lapau si Junai. Maklum, amak-amak kalau alah ka balai pasti ado nan
Konsumsi Pisang saat HamilPenulis : Dr. Dovy Djanas, Sp.OG (K-FM
Assalamualaikum dokter dovy.... Saat ini saya hamil anak kedua dan usia kandungan saya 5
Gedung De Javasche Bank dalam Rentang SejarahPenulis : Yusfa Hendra Bahar, SS - Koordinator Pokja Pengembangan dan Pemanfaatan, Balai Pelestarian Cagar Budaya Sumatera Barat
Kota Padang menyimpan banyak potensi akan bangunan bersejarah. Bangunan-bangunan tua atau banguna
Pajak Kolonial yang Mencekik (1932)Penulis : Suryadi – Leiden University, Belanda
“Di Taroesan orang jang beloem meloenasi padjagnja, dibawa kekantor poelisi dan diperiksa b
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn ind_Latn min_Latn ind_Latn ind_Latn jav_Latn sun_Latn jav_Latn gle_Latn min_Latn bjn_Latn ind_Latn min_Latn zsm_Latn min_Latn ind_Latn